
RAPORT DE SPECIALITATE


Subsemnata Nedelcu Mariana, Șef Serviciu Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând "Proiectul de hotărâre privind preluarea  în folosință gratuită a  unor terenuri" aparţinând domeniului public al comunei Lipăneşti ocupate de mijloace fixe din structura sistemului de alimentare cu apă a oraşului Boldeşti-Scăeni, am constatat următoarele:
[bookmark: _Hlk93338373]Având în vedere implementarea Programului „Modernizare şi extindere sistem de alimentare cu apă oraş Boldeşti-Scăeni, judeţul Prahova”, finanțat în  cadrul Proiectului "Anghel Saligny", oraşul Boldeşti-Scăeni trebuie să actualizeze inventarul domeniului public propriu.
Terenurile aferente componentelor de bază ale Sistemului de alimentare cu apă a orașului Boldești-Scăeni (clădire stație pompare, stație clorinare și rezervor 300mc și patru puțuri de apă), se află pe teritoriul administrativ al comunei Lipănești, aceasta înregistrând aceste terenuri, în urma lucrărilor de cadastru local, ca făcând parte din domeniul public propriu, după cum urmează:
[bookmark: _GoBack]- terenurile având N.C.: 23768, 23839, 23770  și 25234, aferente puțurilor de apă;
- suprafața de 1007 mp din terenul având N.C. 20885, aferent stației de pompare, stației de clorinare și rezervor 300 mc. 
Mijloacele fixe menționate mai sus fac parte din domeniul  public al orașului Boldești-Scăeni conform anexei nr. 6 de la HG nr. 1359/2001 privind atestarea domeniului public al județului Prahova 
Prin adresa nr. 23578/8.12.2022 s-a solicitat comunei Lipăneşti acordarea unui drept de folosinţă gratuită asupra terenurilor pe care sunt amplasate mijloacele fixe sus enumerate, iar prin HCL nr. 118/27.12.2022 consiliul local al comunei Lipăneşti a  aprobat darea în folosinţă gratuită către UAT Oraş Boldeşti-Scăeni a terenurilor aparţinând domeniului public al Comunei Lipăneşti, terenuri ocupate de mijloace fixe din structura sistemului de alimentare cu apă aparţinând UAT Boldeşti-Scăeni;
Faţă de cele mai sus prezentate, consider că inițierea proiectului de  preluarea în folosință gratuită a terenurilor aparţinând domeniului public al comunei Lipăneşti ocupate de mijloace fixe din structura sistemului de alimentare cu apă a oraşului Boldeşti-Scăenie este necesară și oportună.




Întocmit,
Nedelcu Mariana
[bookmark: _Hlk93338885]
                        
